
Здравейте,


Интересувам се за какво трябва да се внимава при покупка на имот на зелено?  

Харесвам си имот от инвеститор. Какво трябва да направя?  

Защитени ли си ми правата на 100% когато ползвам брокерска агенция?  

Не ми става ясно всъщност брокерите с какво заслужават безумно висока комисионна от 3% ?  

Има много коментари в Интернет , че адвокат може да предложи същите услуги за около 500 лева?  

Вашето мнение какво е по въпроса и какво бихте ме посъветвали?  

Кой стройтел и инвеститор се счита за доказан? 


Преди време ми бяха предложили имот в апартамент-хотел. Аз се отказах тъй като бях прочел , че възможно да се откаже адресна регистрация и консумативи като ток и вода ще се таксуват като за промишлен обект. От агенцията ме уверяваха , че няма проблем. Това така ли е настина?


Благодаря


 

Покупка на имот на зелено
=========================

 

Здравейте,


необходимо е да ползвате услугите на адвокат, когато решите да закупите имот, за да бъдат прегледани документи за собственост, нотариални актове, скици, кадастрални схеми, таблица за площообразуване, архитектурни проекти, разрешение за строеж, актове по време на строителството, удостоверение за липса на вещни тежести и пр., както и да бъде съставен предварителен договор и евентуално нотариален акт. Брокерите посредничат при покупката на имота, но не са длъжни да извършат проверка на собствеността. Някои агенции за недвижими имоти ползват услугите на юрист или адвокат и предоставят горните услуги. 


Поздрави,  

адв. Николина Митова  

тел. 0898 303092


